Soi de lugar. Concretamén me crié en un que se dize Ontinar del Salz, en a muga en Uesca y Zaragoza.
#000002
Ta yo, estar de lugar ye un argüello y pribilexio. O contauto con a naturaleza, poder mirar-se y replecar cómo crexen as plantas y animals que mos minchamos, a trayeutoria de as casas, o ritmo de a bida, ziel encara escoscato (de l’augua no pas fablo entre otras cosas por isto) y nueis foscas,... Un balor adubito con que he estato premiato en a bida, y que más aprezio á mida que boi fendo pintacodas por o mundo.
#000003
[...] o 95 % de o territorio aragonés se considera “redolada rural feble y poco estruturata” [...]: arias con graus dificultaz ta o suyo mantenimiento de a suya poblazión y de firme carauter periferico; u que, chunto a la grandaria insufizién de os zentros urbans, determina una baxa rentabilidá de as infraestruturas de desembolique, una muito baxa ufierta de serbizios y un sistema economico feble y poco dibersificato [2];
#000009
Aragón presenta, por o tanto, una marcata dualidá rural-urbana que ha estau afundando en o desequilibrio intraterritorial. A comunidá puede estar descrita de traza simplificata como un chicot espazio zentral (5% de o territorio) fundamén poblato, de carauter metropolitano y con zierto potenzial de desembolique chunito á lo “Corredor de l’Ebro”, rodeato d’una ampla periferia (95% de o territorio) de marcato carauter rural, atenazato por o despoblamiento y por una limitazión d’alternatibas á las ocupazions y autibidaz economicas tradizionals. Ista ampla periferia presenta un sistema urbán muito feble, como consecuenzia de a dispersión con a que se trestalla a poblazión: 729 monezipios de os que solo que 10 (antimás de Zaragoza) puyan á os 10.000 abitans [2]
#000011
A tornata á Chanobas no ye solo que o caso d’un lugar que quiere renaxer, ni una simpla “rebersión” de unas casas y os suyos campos, ye o feito que cal que marque o balor de as arias rurals de cada redorada, una modelo de desembolique sustenible á ran global.
#000013
Lugars, os pilars de a tierra. Ers en son marcando o camín:
#000014